Zapaženi rezultati mladih nada Karate kluba “Perfekt”

Treće kolo WKF karate Lige ZDK održano je juče u Tešnju, gdje se okupilo 16 klubova sa 313 takmičara.

Karate klub Perfekt osvojio je 16 medalja, i to 4 zlatne, 6 srebrenih i 6 bronzanih. Najbolji uspjeh su ostvarili Kenan Lišić u borbama, Sejma Dulas u borbama, Hana Cogo u katama i Mejrem Bošnjak. Srebrene medalje u Tešnju osvojili su Anes Hasanbašić, Ajdin Husetović i Eman Beganović, kao i ekipno djevojčice u katama. U sklupu lige Ze-do kantona održan je i seminar za sudije na kojem je Sarah Kulačić postala licencirani sudija za kate i borbe. Nastupom u Tešnju Karate klub Perfekt je završio nastupe za 2019. godinu, ali nastavljaju i dalje sa trenažnim procesom i upisom najmlađih u karate školu.