Odlični rezultati zeničkih karate klubova

Karate klub “Perfekt” iz Zenice bio je domaćin WKF prvog kola Karate lige ZDK.

Učestvovalo je 10 karate klubova sa 300 takmičara sa prostora ZDK, a takmičenje se odvijalo u katama i borbama, pojedinačno i ekipno. Domaćin, Karate klub “Perfekt” je učestovao sa 87 prijavljenih takmičara koji su ukupno osvojili 48 medalja, od toga devet zlatnih, 13 srebrenih i 26 bronzanih, a pored toga dobili su i preko 50 učesničkih medalja.

U ukupnom plasmanu u službenim kategorijama “Perfekt” je bio na trećem mjestu, a najbolje rezultate postigli su: Sarah Kulačić, Benjamin Cogo, Šejma Dulaš, Ali Zlotrg, Mejrem Bošnjak, Hana Cogo, Sajra Hasić, Hena Cimiratić, Džinan i Zejneb Efendić.

U službenim kategorijama na prvom kolu karate lige najuspješniji je bio Karate klub “Internacional” iz Zenice sa 53 medalje, drugi je KK “Mersad Kurtalić” iz Zavidovića sa 51 medaljom, a Karate klub “Alfa” iz Zenice bio je sedmi sa 31 osvojenom medaljom.